Eliteserie-klubber i budkrig om keepertalent
VG får opplyst at både Odd og Bodø/Glimt har lagt inn konkrete bud på Selvik, og keeperen bekrefter selv overfor VG at både telemarkingene og bodøværingene har vært på banen overfor Sandnes Ulf. Størrelsen på budene er foreløpig ikke kjent. – Det er interessant når to store klubber byr på meg. Men ingenting er signert, og jeg må forholde meg til hva Sandnes Ulf gjør. Men du begynner å tenke litt når prosessene har kommet så langt, sier Selvik til VG. – Tror du det blir en av disse to klubbene du spiller for i 2019? – Det er disse to som har vært mest frempå. En av disse to eller Sandnes Ulf, tror 21-åringen – som ikke vet noe om sin egen prislapp. Fikk du med deg hvordan det gikk for Rosenborg mot Slavia Praha?Odds daglige leder Einar Håndlykken sier at han ikke har noe å melde rundt Odds interesse for burvokteren. Trener Dag-Eilev Fagermo, som akkurat har landet i Spania på treningsleir, skriver i en tekstmelding til VG at klubben jobber med flere kandidater, men at de skal ha to keepere. Fra før har de Sondre Rossbach. Odd har også signalisert interessere for Sogndal-keeper og tidligere Manchester City-spiller Kjetil Haug, får VG opplyst. Det ble også en pussig, nær offentlig dragkamp om 18-åringen Daniel Skretteberg fra Strømsgodset tidligere i vinter. Den endte med at Skretteberg ble i Strømsgodset. – Vi leter etter en vi kan videreutvikle til toppnivå, melder Fagermo.Hans mangeårige førstekeeper Sondre Rossbach (22) ønsker helst en overgang til utlandet. Men i forrige uke stengte det internasjonale overgangsvinduet uten at sønnen til tidligere landslagskeeper Einar Rossbach flyttet på seg. Keeperen har kontrakt ut året, men Odd-direktør Håndlykken håper Rossbach vil fortsette i Odd utover 2019. – Vi ønsker at han forlenger kontrakten. Og stort mer er det ikke å si, sier Håndlykken, som sto overfor en prikk lik situasjon i fjor. Da forlenget Rossbach avtalen med Odd rett før seriestart, etter å ha blitt degradert som førstekeeper i oppkjøringen. Slik gikk det da Mjøndalen møtte Vålerenga søndag:
Sandnes Ulfs lovende keeper Egil Selvik (21) er ettertraktet etter en god sesong på lån for Nest-Sotra i Obos-ligaen. Nå kjemper flere Eliteserie-klubber om hans signatur.